Ukrainada xufiyona iqtisodiyot darajasi 40 foizdan oshib ketdi

Ukrainada xufiyona iqtisodiyot darajasi mamlakat Iqtisodiyot vazirligining rasmiy ko‘rsatkichlaridan oshib ketdi. “Korrespondent.net”ning Ukraina moliya vaziri o‘rinbosari Yelena Makeyevaga asoslanib ma’lum qilishicha, mamlakatda xufiyona iqtisodiyot darajasi rasman 42 foizga teng.

“Biroq sanoat sohalari haqiqiy ko‘rsatkichlar bundan ancha yuqori ekanligi haqida ma’lumot bermoqda. Masalan, riteyl sohasida xufiyona iqtisodiyot darajasi 60 foizga teng. Xufiyona iqtisodiyot farmatsevtika sohasida 40 foizga, yengil sanoatda esa 67 foizga yetgan”, — deydi Makeyeva.
Makeyevaning so‘zlariga ko‘ra, mazkur muammoni hal qilish uchun biznesni xufiya yo‘llardan olib chiqishga undovchi soliq stimullari bo‘lishi, xususan, soliq yuki nisbatan adolatli taqsimlanishi, soliq ma’murchiligi yaxshilanishi kerak.